ก่อนหน้านี้หนูกินยาคุมตลอดเลย แต่พอมาหยุดยาคุม เดือนแรก หนูประจำเดือนมาปกติ (15 มิย ) จนมาถึงวันนี้ประจำเดือนหนูยังไม่มาเลยค่ะ มีโอกาสท้องมั้ยค่ะ คือหนูตรวจครรภ์3 ครั้ง เมื่อวันที่ 28 กค. 6 สค. 20 สค. ไม่ท้องค่ะ และเมื่อวันที่ 22 สค เหมือนประจำเดือนจะมาเพราะเลอะกางเกงในนิดหน่อยเป็นสีน้ำตาลเหมือนแค่ป้ายๆหลังจากนั้นไม่มีต่อเลยค่ะ. จะเป็นน้ำล้างหน้าเด็กมั้ยค่ะ แบบนี้มีโอกาสท้องมั้ยค่ะ ถ้าไม่ท้องหนูควรทำยังไงบ้างค่ะ ปล. หนูมีอะไรกับแฟนป้องกันตลอดค่ะ
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @จากที่เล่า หากตรวจทดสอบการตั้งครรภ์หลังการมีเพศสัมพันธ์ครั้งสุดท้ายตั้งแต่ 2สัปดาห์ขึ้นไป แล้วผลพบว่าไม่ตั้งครรภ์ ถือว่าเชื่อถือได้นะคะ @ดังนั้นหากต้องการคุมกำเนิดต่อ อาจพิจารณารับประทานยาคุมกำเนิดแบบแผงอย่างต่อเนื่องตามเดิมได้ค่ะ @แต่หากการตรวจทดสอบการตั้งครรภ์นี้ ยังไม่ใช่ช่วง 2สัปดาห์หลังการมีเพศสัมพันธ์ครั้งสุดท้าย แนะนำให้ทดสอบซ้ำ โดยนับจากที่มีเพศสัมพันธ์ครั้งสุดท้ายไปอีก 2สัปดาห์นะคะ